130 
dem, og Frøerne maa, selv om de ikke ere fuldt saa livlige som i 
Juni Maaned, dog nærmest opfattes som „Sommerfrøer“. Betragtede 
som Forsøg med saadanne Djr ere Dumérils Undersøgelser meget 
lærerige, og hans Iagttagelser ere ogsaa i fuld Overensstemmelse 
med dem, man har gjort ved Sommerforsøgene. 
Anbringer man f. Ex. ved Sommertid en Frø i et Isskab, vil 
man endnu efter 12—24 Timers Forløb kunne finde dens indre 
Temperatur 1 eller flere Grader højere end Luften i Skabet. Men 
lige saa lidt som man tør anse dette som Bevis for, at den samme 
Frø ogsaa ved Vintertid vil kunne fremvise en højere Temperatur, 
lige saa lidt tør man af Dumérils Forsøg drage nogen Lære om 
Frøernes virkelige Vinterliv. Og dog ligger allerede den hele 
Sandhed gjemt i Dumérils sidste Sætning: Quand Teaii est refroidie 
au delå de + 1°, les grenouilles cessent de résister au froid. 
Vi kunne saaledes nu sammendrage vor Viden om Frøernes^) 
Egentemperatur i følgende Sætning: 
Om Sommeren vil Frøernes Temperatur for det 
meste vise sig at være højere end Vandets. Om Vin¬ 
teren vil der derimod ingen Forskjel være, saalænge 
Vandet ikke er under 0°. 
Synker det omgivende Mediums Temperatur under 0°, kan 
der indtræde 2 Tilfælde, som allerede Spallanzani har karakteri¬ 
seret i følgende Sætninger: 
1. Un certain degré de froid réveille les grenouilles léthargiques. 
2. Le froid, qui augmente, accroit la léthargie des grenouilles. 
Disse to Sætninger kunne ved første Øjekast synes at mod- 
0 Det er her Stedet at bemærke, at da mine Forsøg udelukkende ere 
udførte med Exemplarer af Arten Rana ]J>latyrrhinus, kan det her 
sagte, strængt taget, kun betragtes som gældende for denne Art. 
Hvorvidt Rana oxyrrhinus forholder sig paa samme Maade, er ikke 
undersøgt, og man kan ikke paa Forhaand danne sig nogen paalidelig 
Mening herom. Som vi senere skulle se, er der flere Grunde, som 
tale for, at R. pi. tilbringer Vinteren i en betydelig dybere Dvale¬ 
tilstand end R. ox. Om der i Forbindelse med denne større Livlig¬ 
hed hos R. ox. skulde staa en højere indre Temperatur, maa frem¬ 
tidige Undersøgelser oplyse os om. 
